b'\n_START_ARTICLE_\nSacco di Roma\n_START_PARAGRAPH_\nSacco di Roma (itaalia keeles: Rooma r\xc3\xbc\xc3\xbcste, riisumine) oli Rooma r\xc3\xbc\xc3\xbcstamine Saksa palgas\xc3\xb5durite poolt 1527. aastal, Cognaci liiga s\xc3\xb5jas._NEWLINE_Et keiser Karl V ei suutnud palgas\xc3\xb5duritele palka maksta, siis muutusid nad kontrollimatuks ja otsustasid oma sissetulekuid alternatiivsetel viisidel kasvatada. Ka nende juhid Georg von Frundsberg ja konnetaabel Charles de Bourbon ei suutnud neid endale allutada ja pidid tegema seda, mida enamik n\xc3\xb5udis. Nii asusid nad keisri k\xc3\xa4su vastaselt Roomat piirama ja kui Bourbon hukkus, muutusid palgas\xc3\xb5durid, kellest suur osa olid pealegi veel protestandid, t\xc3\xa4iesti kontrollimatuks._NEWLINE_Nad vallutasid Rooma ja r\xc3\xbc\xc3\xbcstasid seda mitu p\xc3\xa4eva. Paavst j\xc3\xb5udis h\xc3\xa4davaevu oma kindlusse p\xc3\xb5geneda ja vaatas abitult h\xc3\xa4vingut pealt. Karl V mainele m\xc3\xb5jus see "intsident" v\xc3\xa4ga negatiivselt, ehkki ta selle v\xc3\xa4ga karmilt hukka m\xc3\xb5istis.'